ന്യൂനമര്ദങ്ങള് ഏറുന്നു ചക്രവാതച്ചുഴിയാണ് വിവിധ മേഖലകളില് കനത്ത മഴക്ക് ഇടയാക്കുന്നത് തൃശൂര്: കേരളത്തില് ഇടര്ച്ചയില്ലാതെ തിമിര്ത്തു പെയ്യുന്ന മഴക്ക് പിന്നില് തുടര്ച്ചയായ ന്യൂനമര്ദങ്ങള്. കഴിഞ്ഞ മൂന്ന് ആഴ്ചക്കിടെ മൂന്ന് ന്യൂനമര്ദങ്ങളാണ് കേരളത്തിലുണ്ടായത്. ഒക്ടോബര് ആദ്യം ഒമാനിലുണ്ടായ ഷഹീന് ചുഴലിക്കാറ്റ് കേരളത്തെ ബാധിച്ചിരുന്നില്ല. തുടര്ന്ന് ബംഗാള് ഉള്ക്കടലില് രണ്ടും അറബിക്കടലില് ഒന്നും ന്യൂനമര്ദങ്ങളുണ്ടായതാണ് കനത്ത മഴക്ക് കാരണം. ഇതില്തന്നെ വിവിധയിടങ്ങളില് ഉരുള്പൊട്ടലടക്കമുണ്ടായ 16ന് ബംഗാള് ഉള്ക്കടലിലും അറബിക്കടലിലും ന്യൂനമര്ദമുണ്ടായതാണ് അതിതീവ്ര മഴക്ക് കാരണം. നിലവില് ചക്രവാതച്ചുഴിയാണ് വിവിധ മേഖലകളില് കനത്ത മഴ ലഭിക്കാന് ഇടയാക്കുന്നത്.അതേസമയം, ഒക്ടോബറില് തുടങ്ങി ഡിസംബറില് അവസാനിക്കുന്ന ചുഴലിക്കാറ്റുകളുടെ സീസണിന് അനുകൂലമാണ് അന്തരീക്ഷം. 2019ല് ഇരട്ട ചുഴലിക്കാറ്റ് അടക്കം ചരിത്രം തിരുത്തിയ നാല് എണ്ണം അറബിക്കടലിലാണ് ഉണ്ടായത്. കഴിഞ്ഞ വര്ഷം സമാനമായ രീതിയില് ചുഴലിക്കാറ്റ് ഉണ്ടായിരുന്നു. ഇക്കുറി കാലവര്ഷത്തില് എട്ടിലേറെ ന്യൂനമര്ദങ്ങളാണ് ഉണ്ടായത്. ഇത് കാലവര്ഷത്തിെന്റ സ്വാഭാവികതക്ക് അനുകൂലവുമാണ്. എന്നാലിവ ചുഴലിക്കാറ്റായി പരിണമിക്കുന്നത് കുറവാണ്. ഒക്ടോബറിലുള്പ്പെടെ ചുഴലിക്കാറ്റും സമാന അന്തരീക്ഷ പ്രതിഭാസങ്ങളും സമീപ വര്ഷങ്ങളില് കൂടുന്ന പ്രവണതയാണ് കാണുന്നത്. സമുദ്രോപരിതലം ചൂടുപിടിക്കുന്നത് ചുഴലിക്കാറ്റുകള്ക്ക് അനുകൂല ഘടകമാണ്. നേരത്തേ ഏറെ ശാന്തമായിരുന്ന അറബിക്കടല് ഇപ്പോള് ബംഗാള് ഉള്ക്കടല് പോലെ അശാന്തമാണ്. അതിനിടെ, അതിതീവ്ര മഴയടക്കം ഉണ്ടായിട്ടും കേരളതീരത്ത് പ്രശ്മില്ലാത്ത സാഹചര്യമാണ്. 2018ലെ പ്രളയ വേളയിലും ഡാമുകള് തുറന്നുവിട്ട സാഹചര്യത്തിലും അറബിക്കടല് പ്രശ്നം സൃഷ്ടിച്ചിരുന്നില്ല. പിന്നീട് തീരത്ത് കാര്യങ്ങള് സങ്കീര്ണമാവുകയായിരുന്നു. കാലാവസ്ഥ വ്യതിയാന നാളുകളില് നിമിഷങ്ങള്ക്കകം മാറിമറിയുന്ന അന്തരീക്ഷ ഘടകങ്ങള് കാര്യങ്ങള് പ്രവചനാതീതമാക്കുകയാണ്.